ภาพรวมสถานการณ์ส่งออกสินค้าไทยมีแนวโน้มดีขึ้นต่อเนื่อง เดินหน้าวางแผนการตลาดผลไม้เชิงรุก
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวว่า สถานการณ์การส่งออกของไทยมีแนวโน้มดีขึ้นต่อเนื่องนับตั้งแต่ช่วงต้นปีเป็นต้นมา ทั้งสินค้าเกษตรและอุตสาหกรรม เครื่องใช้ไฟฟ้า ของใช้ในบ้าน รถยนต์และภาคบริการ ภายใต้การทำงานแบบบูรณาระหว่างหน่วยงานที่เกี่ยวข้องร่วมวางมาตรการและแก้ปัญหาทุกระยะ เช่น การแก้ไขปัญหาขาดแคลนตู้คอนเทนเนอร์ การจัดทำตลาดผลไม้เชิงรุกในต่างประเทศ ซึ่งคาดว่าปีนี้ผลผลิตจะมากกว่าปีที่ผ่านมา โดยได้เตรียมตลาดทั้งแบบออฟไลน์และออนไลน์ พบปะผู้นำเข้าต่างประเทศกับผู้ส่งออกผลไม้และการประชาสัมพันธ์ของทูตพาณิชย์ในต่างประเทศ โดยเชื่อมั่นว่า หากนักท่องเที่ยวสามารถเดินทางเข้ามาได้จะยิ่งส่งเสริมให้จีดีพีจะขยับตัวสูงขึ้น  อย่างไรก็ตาม สถานการณ์การแพร่ระบาดของโรคโควิด-19 ที่เกิดขึ้นแม้จะส่งผลกระทบต่อการส่งออกไทย แต่ภาพรวมยังสามารถส่งออกสินค้าข้ามแดนได้ โดยเฉพาะสาธารณรัฐประชาชนจีนที่ใหญ่ที่สุด ซึ่งการดำเนินการด้านต่างๆ จะมีคณะกรรมการแยกย่อยรายหมวดสินค้าและภาคบริการเพื่ออำนวยความสะดวกและแก้ไขปัญหาอย่างทันท่วงที